สำนักงานสลากฯเร่งเครื่อง ตรวจจับแก๊งปลอมแปลงหวย
สลากฯ เร่งสอบหวยปลอมที่ จ.สมุทรสาคร หลังเจอมือดีปลอมยันคิวอาร์โค้ด
23 ก.พ. 2561

สลากฯ เร่งสอบหวยปลอมที่ จ.สมุทรสาคร หลังเจอมือดีปลอมยันคิวอาร์โค้ดนายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล เปิดเผยถึงกรณีที่มีผู้นำสลากปลอมมาขึ้นรางวัลที่ จ.สมุทรสาคร ทำให้มีผู้เสียหายว่า ขณะนี้อยู่ระหว่างการตรวจสอบข้อเท็จจริงเกี่ยวกับเรื่องดังกล่าว จากการสันนิษฐานเบื้องต้น คาดว่าจะเป็นการนำสลากที่ตัดแปะแก้ไขตัวเลขและคิวอาร์โค้ดมาขึ้นเงินรางวัล ประกอบกับมีการนำมาขึ้นรางวัลหลายใบพร้อมกัน ทำให้ผู้รับซื้อรางวัลอาจไม่ได้ตรวจสอบสลากทุกใบอย่างละเอียด จึงขอให้ผู้มีอาชีพรับซื้อรางวัลโปรดใช้ความระมัดระวังและตรวจสอบสลากด้วยความรอบคอบ สำนักงานสลากฯ จะเร่งตรวจสอบ หากพบผู้กระทำผิดก็พร้อมจะประสานเจ้าหน้าที่ตำรวจให้ดำเนินการตามกฎหมายทั้งนี้ เบื้องต้นให้ใช้วิธีตรวจดูคุณลักษณะทั่วไปของสลาก และตรวจสอบคุณลักษณะพิเศษของสลาก โดยให้สังเกตว่ากระดาษที่ใช้พิมพ์สลากจะมีลายน้ำในเนื้อกระดาษ เมื่อส่องกับแสงไฟสีขาว หรือแสงสว่างจะมองเห็นลายน้ำรูปนกวายุภักษ์ในเนื้อกระดาษสำหรับผู้กระทำหรือผู้นำสลากปลอมแปลง หรือแก้ไขตัวเลขไปใช้ขอรับรางวัลมีความผิดอาจถูกดำเนินคดีอาญาที่มีโทษ จำคุกตั้งแต่ 6 เดือนถึง 5 ปี และปรับตั้งแต่ 1 หมื่นบาทถึง 1 แสนบาท